**16. napirend**

**E l ő t e r j e s z t é s**

**Salföld Község Önkormányzata Képviselő-testületének 2020. szeptember 28-án tartandó nyilvános ülésére**

**Tárgy: Települési Értéktárban szereplő érték megszüntetésével kapcsolatban érkezett kezdeményezése**

**Előterjesztő:** Fábián Gusztáv, polgármester

**Előkészítette:** dr. Szabó Tímea, jegyző

 Jogszabállyal nem ellentétes

 dr. Szabó Tímea

 jegyző

Tisztelt Képviselő–testület!

A Települési Értéktárban jegyzett egyik érték tulajdonosai kezdeményezték az értéktári jegyzés megszüntetését.

Ezzel kapcsolatban azonban nem egyértelmű, hogy ki kezdeményezheti a megszüntetést, mit kell tartalmaznia a megszüntetés iránti igény bejelentésének, kötelező-e indokolni, továbbá a kezdeményezés alapján kötelezettsége-e a bizottságnak döntenie az értéktári jegyzés megszüntetéséről és az érték törléséről.

A kérdés tisztázása érdekében a Veszprém Megyei Értéktár Bizottság Elnöke által egy tájékoztató levélben megadott elérhetőségen kértünk segítséget, illetve állásfoglalást, melyre jelen előterjesztés készültéig még nem érkezett válasz.

Fentiek alapján a kérés érdemi elbírálása jelenleg nem lehetséges, a Képviselő-testület esetleg kifejezheti az üggyel kapcsolatos álláspontját, véleményét (különös tekintettel arra, hogy az értéktár létrehozása, az értékek azonosítása a Települési Értéktár Bizottság feladata).

Kérem a Tisztelt Képviselő-testületet, hogy fentiekben írt döntéseket meghozni szíveskedjenek.

***Határozati javaslatok:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (...) HATÁROZATA**

***Települési Értéktárban szereplő érték megszüntetésével kapcsolatban érkezett kezdeményezésről***

Salföld Község Önkormányzata Képviselő-testülete a Települési Értéktárban szereplő érték megszüntetésével kapcsolatban

A) Az e tárgyú állásfoglalás megérkezéséig nem hoz döntést.

B) Az alábbi véleményt nyilvánítja ki:

…

Salföld Község Önkormányzata Képviselő-testülete felkéri a Polgármestert, hogy a döntésről az érintetteket értesítse.

**Felelős:** Fábián Gusztáv, polgármester

**Határidő:** 2020. október 5.